ஜெசிக்கா பைல்

**ஜெசிக்கா கிளாய்ரே பைல்** (*Jessica Claire Biel*, பிறப்பு மார்ச் 3, 1982) ஒரு அமெரிக்க நடிகை மற்றும் முன்னாள் மாடல், இவர் பல்வேறு ஹாலிவுட் திரைப்படங்களில் தோன்றியுள்ளார், அவற்றுள் *சம்மர் காட்ச்* , *தி டெக்சாஸ் செயின்ஷா மாஸ்ஸாகர்* மறு ஆக்கம், *தி இல்லூஷியனிஸ்ட்* மற்றும் *ஐ நௌ ப்ரொனௌன்ஸ் யு சக் அண்ட் லேர்ரி* ஆகியவை அடங்கும். *செவந்த் ஹெவன்* என்னும் நீண்ட காலமாக ஓடிக்கொண்டிருக்கும் குடும்ப நாடகத்தொடரில் மேரி காம்டென் என்னும் தொலைக்காட்சி கதாபாத்திரத்திற்காகவும் அவர் பிரபலமாக அறியப்பட்டுள்ளார்.

## ஆரம்பகால வாழ்க்கை
ஜெசிக்கா கிளாய்ரே பைல், மின்னெசோடாவின் எலையில் வீட்டுப்பராமரிப்பாளர் மற்றும் தெய்வீக குணப்படுத்துனருமான கிம்பெர்லி பைல் (née கான்ரோ) மற்றும் தொழிலதிபரும் பன்னாட்டு வர்த்தக ஆலோசகருமான ஜொனாதன் பைல் ஆகியோருக்கு மகளாகப் பிறந்தார். அவருக்கு ஜஸ்டின் என்னும் ஒரு இளயை சகோதரர் இருக்கிறார், இவர் 1985 ஆம் ஆண்டில் பிறந்தவர். பைலுக்கு ஜெர்மன், பிரெஞ்சு, ஆங்கிலம் மற்றும் சோக்டா மரபு இருக்கிறது. பைலின் சிறுவயதின் போது அவரது குடும்பம் அடிக்கடி இடம் மாறிக்கொண்டிருந்தது, அவர்கள் கன்னெக்டிகட், டெக்சாஸ் மற்றும் இல்லிநாய்ஸ் உட்ஸ்டாக் ஆகிய இடங்களில் வசித்துவந்தனர், பிறகு இறுதியாக கோலோராடோ, போல்டரில் குடியேறினார்கள்.

## ஆரம்பகாலப் பணி
பைல் ஆரம்பத்தில் பாடகர் ஆவதற்கான பயிற்சியில் ஈடுபட்டிருந்தார், தன்னுடைய சொந்த ஊரில் பல இசைத் தயாரிப்புகளில் தோன்றியிருக்கிறார், *[[ஆனி]]* , *தி சௌண்ட் ஆஃப் மியூசிக்*, *பியூட்டி அண்ட் தி பீஸ்ட்* போன்ற தயாரிப்புகளில் முதன்மைக் கதாபாத்திரத்தில் நடித்துள்ளார்.

12 வயதாகும் போது லாஸ் ஏஞ்சல்ஸ்ஸில் பன்னாட்டு வடிவழகு மற்றும் திறனுக்கான அமைப்பு மாநாட்டில் பைல் கலந்துகொண்டார், அங்கு அவர் ஒரு திறமை முகவர்களால் கண்டுபிடிக்கப்பட்டு ஒப்பந்தம் செய்யப்பட்டார். அச்சு விளம்பரங்களில் அவர் வடிவழகு பணியை செய்யத் தொடங்கினார், அதோடு டீலக்ஸ் பெயிண்ட் மற்றும் பிரிங்கில்ஸ் போன்ற பொருட்களின் விளம்பரங்களிலும் கூடத் தோன்ற ஆரம்பித்தார்.

*இட்ஸ் எ டிஜிடல் வர்ல்ட்* என்னும் தலைப்பிட்ட ஒரு இசைக் குறும்படத்திலும் கூட பைல் ஒரு முதன்மைக் கதாபாத்திரத்தில் நடித்திருந்தார் ஆனால் அந்தத் திரைப்படம் வெளிவரவில்லை. 14 வது வயதில் பைல் பல்வேறு தொலைக்காட்சி பைலட்களுக்கு குரல் ஒத்திகைகள் செய்த பின்னர், *செவந்த் ஹெவன்* என்னும் குடும்ப நாடகத்தில் மூத்த மகளாக நடிக்கவைக்கப்பட்டார். அந்த ஷோ முதலில் ஃபாக்சில் ஒளிபரப்பு செய்யப்படவிருந்தது ஆனால் அதற்குப் பதிலாக அது தி டபள்யூ பி டெலிவிஷன் நெட்வர்க்கால் எடுத்துக்கொள்ளப்பட்டது. *செவந்த் ஹெவன்* 11 பருவங்களுக்குத் தொடர்ந்து நடைபெற்றது, இது அமெரிக்கத் தொலைக்காட்சி வரலாற்றில் மிக அதிகமாக ஓடிய குடும்ப நாடகமாக ஆனது, மேலும் தி டபள்யூ பி இல் மிக அதிக ரேட்டிங்கைப் பெற்ற ஷோவாக ஆனது.

## தொழில் வாழ்க்கை
thumb|175px|ஜூன் 18, 2004 அன்று யுஎஸ்எஸ் ஆப்ரஹம் லிங்கன் கப்பலில் ஜெசிக்கா பைல்
பைல் தன்னுடைய முதல் முழுநீளத் திரைப்பட கதாபாத்திரத்தை, 1997 ஆம் ஆண்டில் வெளியான *யூலீஸ் கோல்ட்* என்னும் திரைப்படத்தில் பீட்டர் ஃபோண்டாவின் பேத்தியாக நடித்ததன் மூலம் பெற்றார். அவருடைய நடிப்பு அவருக்கு இளம் கலைஞர் விருது பெற்றுத்தந்தது. 1998 வசந்தகாலத்தில், *செவந்த் ஹெவன்* படப்படிப்பின் இடையில் பைல் ஒரு விடுமுறைத் திரைப்படமான *ஐ வில் பி ஹோம் ஃபார் கிறிஸ்துமஸ்* -இல் ஜொனாதன் டெய்லர் தாமசுக்கு ஜோடியாக நடித்தார்.

2000 ஆம் ஆண்டில் *செவந்த் ஹெவன்* -இன் நான்காவது பருவத்தின்போது, நலந்தரு போதகரின் பிள்ளையாக நடிப்பது தனக்கு மிகவும் சோர்வை ஏற்படுத்துவதாகவும் தனக்கு ஒரு பெயரளவிலான-களங்கமற்ற பிம்பத்தைக் கொடுத்தமைக்காக ஷோவை குற்றஞ்சாட்டினார், இது *அமெரிக்கன் பியூட்டி* யில் அவர் செய்யவேண்டிய ஒரு கதாபாத்திரத்தை இழக்கக் காரணமாக இருந்தது (அந்தப் பகுதியை தோரா பிர்ச் பெற்றார்). ஒப்பந்தத்திலிருந்து தன்னை விடுவித்துக்கொள்ளும் இறுதி முயற்சியாக அவர் *கியர்* பத்திரிக்கையின் அட்டைப்படத்துக்கு அரை-நிர்வாணமாக காட்சிக் கொடுத்தார். *செவந்த் ஹெவன்* ரசிகர்கள் மற்றும் தயாரிப்பாளர்கள் அதிர்ச்சிக்குள்ளானார்கள், படப்பிடிப்பு பல சர்ச்சைகளை ஏற்படுத்தியது, ஏனெனில் அந்த நேரத்தில் பைல் 18 வயதுக்கும் குறைவாக இருந்தார், ஆனால் ஆரான் ஸ்பெல்லிங் அவருடைய ஒப்பந்த காலம் முடிவுறும் தருவாய் வரைக்கும் அவர் நிகழ்ச்சியுடன் தொடர்ந்து நீடித்திருப்பார் என்று தெளிவாகச் சொல்லிவிட்டார் (இருந்தபோதிலும் மாநிலத்தை விட்டு வெளியில் அவர் தன்னுடைய கல்லூரிக்குச் சென்றுவந்ததால் ஐந்தாவது பருவத்தில் அவர் குறைவான தொடர்நிகழ்வுகளிலேயே தோன்றினார்). அந்தக் *கியர்* படப்படிப்பு குறித்து அவர் இப்போது வருந்துவதாகக் கூறினார் ஆனால் அதை அவர் ஒரு கற்கும் அனுபவமாகக் கருதினார்.

2001 ஆம் ஆண்டில் பேஸ்பாலை கருவாகக் கொண்ட திரைப்படம் *சம்மர் காட்ச்*-சில் பைல் ஃப்ரெட்டி ப்ரின்ஸ் ஜூனியரின் காதலியாக நடித்தார். அதற்கு அடுத்த ஆண்டு, *தி ரூல்ஸ் ஆஃப் அட்ராக்ஷ்ன்* என்னும் என்சம்பளியில் வரைமுறையற்ற கல்லூரி மாணவி லாராவாக நடித்தார், இந்தத் திரைப்படம் ப்ரெட் ஈஸ்டன் எல்லிஸ்ஸின் அதே பெயரிலான நாவலைத் தழுவி எடுக்கப்பட்டது.

### திரைப்பட நட்சத்திரப் புகழ் (2003–2005)
ஆறாவது பருவத்தின் இறுதியில் *செவந்த் ஹெவன்*-ஐ விட்டு விலகியவுடன், *தி டெக்சாஸ் செயின்ஷா மாஸ்ஸகர்* -இன் மறு ஆக்கம்கில் பைல் முதன்மைக் கதாநாயகியாக ஆக்கப்பட்டார். அந்தத் திரைப்படம் ஒரு கலவையான விமர்சனத்தைப் பெற்றிருந்தது, ஆனால் அது பாக்ஸ் ஆபீஸ் வெற்றியாக அமைந்து அதன் துவக்க வாரத்தில் முதல் இடத்தைப் பிடித்தது.

2003 ஆம் ஆண்டு இலையுதிர் காலத்தில், பைல் பிளேட் திரைப்பட தொடர்களின் மூன்றாவது தவணையில், வேலை செய்யத் தொடங்கினார். *Blade: Trinity*. 2004 ஆம் ஆண்டில் *பிளேட் ட்ரினிடி* யை முடித்த உடனேயே, *ஸ்டீல்த்* ஆக்ஷன்/திரில்லர் படப்பிடிப்பிற்காக ஆஸ்திரிலேயாவுக்குப் புறப்பட்டுவிட்டார். இரு திரைப்படங்களும் குறைகள் கொண்டதாகவும் பாக்ஸ் ஆபீஸ் தோல்வியாகவும் அமைந்தது. *ஸ்டீல்த்* தின் தயாரிப்பு பட்ஜெட் $130 மில்லியனாக இருந்தது ஆனால் உலகம் முழுவதும் வெறும் $76 மில்லியனை வசூலித்தது. 2004 ஆம் ஆண்டு *செல்லுலார்* திரைப்படத்திலும் கூட பைல் ஒரு குறிப்பிடத்தக்க கேமியோ தோற்றம் செய்தார் அதில் அவருடைய அப்போதைய நிஜ-வாழ்க்கை காதலன் கிரிஸ் இவான்சும் நடித்திருந்தார்.

காதல் நகைச்சுவைத் திரைப்படமான *எலிசபெத் டவுன்* -இன் கிளாய்ரே கோல்பர்ன் கதாபாத்திரத்திற்கான குரல் தேர்வுக்குப் பைல் சென்றிருந்தார் ஆனால் இறுதியில் அந்தக் கதாபாத்திரம் கிர்ஸ்டென் டன்ஸ்ட்டுக்குக் கொடுக்கப்பட்டது. அதற்குப் பதிலாக அவர் எல்லன் கிஷ்மோர் என்னும் சிறு கதாபாத்திரத்தில் நடிக்கவைக்கப்பட்டார். அதன் பிறகு அவர் இண்டி ஃப்ளிக்கான *[[லண்டன்]]* -இல் அப்போதைய காதலன் கிரிஸ் இவான்சுக்கு சோடியாக நடித்தார்.

### பெரும் முன்னேற்றம் (2006 முதல் - தற்போதுவரை)
thumb|left|2005 ஸ்டீல்த் ப்ரீமியரில் பைல்
பைலின் திரைப்பட வாழ்க்கைத் தொழில், வரலாற்றுத் திரைப்படமான, *தி இல்லூஷியனிஸ்ட்* -இல் அவர் டர்ன்-ஆஃப்-தி-சென்சுரி டச்சஸ் ஆக நடித்தவுடன் பிரகாசமடைந்தது, அதில் உடன் நடித்திருந்தவர்கள் எட்வர்ட் நார்டன் மற்றும் பால் கியாமட்டி. அந்தத் திரைப்படம் பெரும்பாலும் உடன்பாடான விமர்சனங்களையே பெற்றது மேலும் அது பைலுக்கு ஒரு திருப்புமுனையாக அமைந்தது, அதற்குமுன்னர் அவர் அதிகமான சமகாலத்திய கதாபாத்திரங்களிலேயே நடித்திருந்தார். பாம் ஸ்ப்ரிங்க்ஸ் சர்வதேச திரைப்பட விழாவில் அவருக்கு ரைசிங் ஸ்டார் விருது வழங்கப்பட்டது மேலும் அவருடைய நடிப்பிற்காக, நியுபோர்ட் பீச் திரைப்பட விழாவில் சாதனையாளர் விருதினை வென்றார்.

2006 ஆம் ஆண்டுத் திரைப்படமான *ஹோம் ஆஃப் தி பிரேவ்* -இல் பைல் ஈராக் போர் படைவீரராக நடித்திருந்தார், போரின் கடுந்துன்பங்களைச் சந்தித்தப் பின்னர் வீரர்கள் சமூகத்துக்குள் தங்களைப் பொருத்திக்கொள்வதற்காக போராடுவது பற்றிய கதையைக் கொண்டிருந்தது இந்தத் திரைப்படம். அவருடைய நடிப்பு பெரும் பாராட்டுகளைப் பெற்றது ஆனால் திரைப்படம் வர்த்தக ரீதியாக தோல்வியைக் கண்டது. திரையரங்குகளிலிருந்து இருமுறை எடுத்துவிட்ட பிறகு அது 2007 இறுதியில் நேரடியாக டிவிடிக்குச் சென்றுவிட்டது. பைல் மற்றும் *ஹோம் ஆஃப் தி பிரேவ்* சக-நடிகர் சாமுவேல் எல். ஜாக்சன், தங்கள் நடிப்பிற்காக ப்ரிசிம் விருதுகளுக்காக நியமனம் செய்யப்பட்டனர்.

இதற்கிடையில், *செவந்த் ஹெவன்* தொடரின் இறுதிப் பகுதில் நடிப்பதற்காக, பைல் தொடரைவிட்டு வெளியேறிய மூன்று ஆண்டுகளுக்குப் பின்னர் மீண்டும் வந்தார் (பின்னர் அந்த நிகழ்ச்சி எதிர்பாராதவகையில் கடைசி நேரத்தில் தி சிடபள்யூ டெலிவிஷன் நெட்வர்க் அவர்களால் மீண்டும் புதுப்பிக்கப்பட்டது). அந்த நிகழ்ச்சித்தொடர் முன்னரே படம்பிடக்கப்பட்டிருந்தது ஆனால் தயாரிப்பாளரும் உருவாக்குநருமான பிரெண்டா ஹாம்ப்டன் அந்த எபிசோடில் பைலை நடிக்க வைப்பதில் உறுதியாக இருந்தார், அதனால் பைல் தன்னுடைய 2007 ஆம் ஆண்டுத் திரைப்படமான *நெக்ஸ்ட்*-இன் படப்பிடிப்பு இடைவேளைகளில் தன்னுடைய காட்சிகளை முடித்துக் கொடுக்க ஒப்புக்கொண்டார்.

*[[நெக்ஸ்ட்]]*-இல் பைல், நிக்கோலஸ் கேஜ் மற்றும் ஜூலியானா மூரே ஆகியோருடன் இணைந்து நடித்தார். அதற்குப் பின்னர் அவர் கோடைக்கால நகைச்சுவையான *ஐ நௌ ப்ரொனௌன்ஸ் யூ சக் அண்ட் லேர்ரி* -இல் நடித்தார், இதில் உடன் நடித்தவர்கள் ஆடம் சாண்ட்லர் மற்றும் கெவின் ஜேம்ஸ். அவருடைய முந்தைய படமான *[[தி டெக்சாஸ் செயின்ஸா மாஸ்ஸக்கர்]]* போலவே *சக் அண்ட் லேர்ரி*யும் ஒரு கலவையான விமர்சனத்தையே பெற்றது, ஆனால் பாக்ஸ் ஆபீசில் அதன் முதல் வாரத்தில் முதல் இடத்தில் தொடங்கியது. பைல் *ஹோல் இன் தி பேப்பர் ஸ்கை* என்று பெயரிடப்பட்ட ஒரு குறும்படத்தைத் தயாரிக்கவும் நடிக்கவும் செய்தார், இது 2008 ஆம் ஆண்டில் வெளியானது.

2007 ஆம் ஆண்டில், கோல்டன் குளோப் விருதுகள் (ரொசாரியோ டாவ்சன் மற்றும் மேத்தியூ பெர்ரி ஆகியோருடன் இணைந்து) மற்றும் அகாடெமி விருதுகள் ஆகிய இரண்டு இடத்துக்கான நியமனங்களையும் அறிவிக்குமாறு பைல் அழைக்கப்பட்டிருந்தார்.

2007 ஆம் ஆண்டு இறுதிகளில், *பௌடர் ப்ளூ* வில் ஆடைஉரிப்பவராக நடிக்க பைல் கையொப்பமிட்டார், உடன் நடிப்பவர்கள் ஃபாரஸ்ட் விடேகர் (இவர் இந்தப் படத்தின் தயாரிப்பாளரும் கூட) ரே லையோட்டா மற்றும் பேட்ரிக் ஸ்வேய்ஸ்.
thumb|right|ஸ்டீல்த் செட்டில் ஜோஸ் லூகாசுடன் பைல்.
2008 ஆம் ஆண்டின் தொடக்கத்தில் நோய்ல் கவர்டின் நாடகத் தழுவலான *ஈஸி விர்ச்யூ* வை பைல் படம்பிடித்தார். நாடகத்தைப் போலவே திரைப்படமும் 1920 ஆம் ஆண்டுகளில் அமைக்கப்பட்டது, அதில் பைல் ஒரு இளம் விதவை லாரிடாவாக தோன்றி கணநேர உணர்ச்சிவசத்தால் ஜான் விட்டாகரை ஃபிரான்ஸ்சில் திருமணம் செய்துகொள்கிறார், ஆனால் அவர்கள் இங்கிலாந்துக்குத் திரும்பியவுடன் ஏற்கமறுக்கும் கணவர் வீட்டாரை எதிர்கொள்ளவேண்டியிருந்தது. அந்தத் திரைப்படம் செப்டம்பர் 2008 ஆம் ஆண்டில் டோரோன்டோ சர்வதேச திரைப்பட விழாவில் திரையிடப்பட்டது. திரைப்படம் உடன்பாடான விமர்சனங்களுடன் திரையிடப்பட்டது, அவருடைய நடிப்பை *ஹாலிவுட் ரிப்போர்டர்* இவ்வாறு விவரித்திருந்தது, "இயற்கையின் வலிமைவாய்ந்த ஆற்றல் - அன்பான, நகைச்சுவையுணர்வுமிக்க, மேலான புத்திகூர்மை மற்றும் அழகான பெண்மணியான இவர்... அவருடைய எதிர்ப்பாளர்களின் தளர்ந்த விமர்சனங்களை முழுமையாக வீழ்த்தக்கூடிய மறுமொழிகளுக்குத் தகுதிபடைத்தவர்." 2009 ஆம் ஆண்டில் அனிமேஷன் செய்யப்பட்ட அறிவியல் புனைகதை திரைப்படமான *பிளானட் 51* -க்கு அவர் தன்னுடைய குரலை வழங்கியிருந்தார்.

ஏப்ரல் 2008 ஆம் ஆண்டில், ஜேக் கில்லெனஹால் உடன் இணைந்து அரசியல் நையாண்டியான *நெய்ல்ட்* -இல் பணிபுரியத் தொடங்கினார். இந்தத் திரைப்படத்தின் கதை, தவறுதலாக தலையில் ஆணி பொதிந்துவிடும் ஒரு பெண்மணியைச் சுற்றி நடக்கிறது, பின்னர் அவர் மேம்பட்ட உடல்நல பராமரிப்பினைப் பெறுவதற்காக வாஷிங்க்டன் டி.சி.க்குப் பயணம் மேற்கொள்கிறார். பல்வேறு தயாரிப்பு நிறுத்தல்களுக்குப் பிறகு ஜூன் மாத இறுதியில் படப்பிடிப்பு முடிவுக்கு வந்தது. மெகான் அப்பாட் எழுதிய நாவலின் சமகாலத்திய தழுவலான *டை எ லிட்டில்* -ஐ பைல் உடன்-தயாரித்து நடிக்கவும் செய்கிறார். படப்பிடிப்புக்கான தொடக்க நாள் இன்னும் முடிவுசெய்யப்படவில்லை.

2009 ஆம் ஆண்டில் அகாடெமி சைன்டிஃபிக் அண்ட் டெக்னிகல் விருதுகள் நிகழ்ச்சியை பைல் வழங்கினார்.

### இசை முயற்சி

*ஈஸி விர்ச்யூ* சௌண்ட் டிராக்கில், மாட் அபௌட் தி பாய் மற்றும் வென் தி கோயிங் கெட்ஸ் டஃப் ஆகிய இரண்டு பாடல்களை பைல் நிகழ்த்தினார்.

ஹாலிவுட் பௌல்-லின் 2009 சீசனில் *கய்ஸ் அண்ட் டால்ஸ்* -இன் முழுமையாக மேடையமைக்கப்பட்ட இசை தயாரிப்பில் "சாரா ப்ரௌன்" கதாபாத்திரத்தை பைல் நிகழ்த்துவார் என்று லாஸ் ஏஞ்சல்ஸ் பில்ஹார்மோனிக் அறிவித்தது.

## அறப்பணி
ஒரு வாகன விபத்தில் காயமுற்றிருந்த கொலராடோ பதின்வயது மோலி ப்ளூமிற்கான மருத்துவ நிதியைச் சேகரிப்பதற்காக, ஜூலை 18, 2006 அன்று பைல் ஒரு அற ஏலவிற்பனையில் பங்கேற்றார். மின்னெசோடாவின் ஃபெர்குஸ் ஃபால்சைச் சார்ந்த ஜான் ஷிஃப்னெர், பைலுடன் உணவு உண்பதற்கு வெற்றிகரமாக $30,000 க்கு விலைகேட்டார். "நான் ஒரு மலிவான டேட் என்பதை ஒப்புக்கொள்கிறேன்" என்று பைல் இடித்துரைத்தார். ஆகஸ்ட் 18, 2006 அன்று டென்வரின் தி பாம் ரெஸ்டாரண்ட்டில்  பைல் மற்றும் ஷிஃப்னெர் உணவருந்தினர்.

2007 ஆம் ஆண்டு ஆரம்பத்தில் தன்னுடைய தந்தை மற்றும் ஒரு வர்த்தக கூட்டாளியான கெண்ட் மெக்ப்ரைட் உடன் இணைந்து மேக் தி டிஃபரன்ஸ் நெட்வர்க் கை கூட்டாக உருவாக்கினார். மேக் தி டிஃபரன்ஸ் நெட்வர்க் (MTDN) ஒரு நோக்கம்-சார்ந்த சமூக கட்டமைப்பு, இது இலாப-நோக்கமற்ற நிறுவனங்களை நன்கொடையளிக்கக்கூடிய ஆற்றல் பெற்றவர்களுடன் இணைத்து, சிறிய முதல் நடுத்தர இலாபநோக்கமற்ற நிறுவனங்களுக்கான விழிப்பு நிலையை அதிகரிக்கச் செய்கிறது. ஆயிரக்கணக்கான இலாப நோக்கமற்ற நிறுவனங்களின் தெளிவுத்தன்மையை அதிகரிப்பதன் மூலம் கொடுக்கல்களைப் பரவலாக்குவது மற்றும் அத்தகைய நிறுவனங்களின் குறிப்பிட்ட "விருப்பங்களை" தேடவும், தேர்வு செய்யவும், நிதிஅளிக்கவும் நன்கொடையாளர்களுக்கு உரிமைவழங்கல் மற்றும் அவர்களின் கொடுக்கல்களுக்கான பலன்களைக் கண்டறிதல் ஆகியவைதான் மேக் தி டிஃபரன்ஸ் நெட்வர்க்கின் நோக்கம். 2007 ஆம் ஆண்டு கிளிண்டன் குளோபல் இனிஷியேடிவிலும் கூட மேக் தி டிஃபரன்ஸ் நெட்வர்க் இடம்பெற்றிருந்தது, அங்கு அவர்கள் சமூகக் கட்டமைப்புகளைப் பயன்படுத்துவதன்மூலம் கொடுக்கல்களைப் பரவலாக்குவதற்கான பொறுப்பினை உறுதிப்படுத்தினர்.

## பாராட்டுகள்
### விருதுகள்

* 1998: இளம் கலைஞர் விருது — முழுநீளத் திரைப்படத்தில் சிறந்த நடிப்பு - *யூலீஸ் கோல்ட்* -இல் இளம் துணை நடிகை
* 2005: ஷோவெஸ்ட் அவார்ட் ஃபீமேல் ஸ்டார் ஆஃப் டுமாரோ — 2005 ஷோவெஸ்ட் கன்வென்ஷன்
* 2007: ரைசிங் ஸ்டார் விருது — பாம் ஸ்ப்ரிங்க்ஸ் சர்வதேச திரைப்பட விழா 2007 காலா விருதுகள்

### தரவரிசைகள்

* *மாக்சிம்*'-இன் 2007 ஆம் ஆண்டிற்கான முதன்மை 100 இல் ஐந்தாவது இடத்தில் மற்றும் 2009 ஆம் ஆண்டிற்கான மாக்சிம்மின் முதல் 100 இல் #11வது இடத்தில்** '' தரவரிசைப் படுத்தப்பட்டுள்ளது.
* AskMen.com வாசகர்களால் "2007 ஆம் ஆண்டின் முதல் 99 பெண்கள்" பட்டியலில் ஐந்தாவது இடம் அளிக்கப்பட்டது.
* ''எஸ்குயர்'' பத்திரிக்கை அவரை [http://www.esquire.com/women/sexiest-woman-alive-2005/ESQ0207SEXIEST "உயிருடன் இருக்கும் கவர்ச்சிகரமான பெண்மணி"]  எனக் குறிப்பிட்டது, அது 2005 ஆம் ஆண்டில் ஆறு-பகுதி தொடரில், ஒவ்வொரு மாதமும் வெவ்வேறு உடல் பாகத்தை வெளிப்படுத்தி அந்த பெண்மணியின் அடையாளத்திற்கான குறிப்புதவியுடன் வெளியிட்டு, தேர்வு செய்தது. கொடுக்கப்பட்ட ஒரு குறிப்புதவியில் அவருடைய இறுதி பெயர் ஒரு மிருகத்தின் பெயருடன் ஒலியியைபு கொண்டு சிகில்லோகிராபர்கள் (**சீல்*' )களிடத்தில் ஆர்வம் கொண்டிருப்பதாகக் கூறியது.
* VH1-இன் "100 ஹாட்டஸ்ட் ஹாட்டீஸ்" இல் #98 தரவரிசையில் இருந்தார்.
* *ஸ்டஃப்* பத்திரிக்கையின் "உலகத்திலுள்ள 102 கவர்ச்சிகரமான பெண்மணிகள்" (2002) இல் #99 தரவரிசையில் இருந்தார்.
* *ஸ்டஃப்'' பத்திரிக்கையின் "100 கவர்ச்சிகர பெண்மணிகள்" (2007) இல் #1 தரவரிசையில் இருந்தார்.

## திரைப்படப் பட்டியல்

## குறிப்புதவிகள்

பகுப்பு:அமெரிக்கப் பெண் மாடல்கள்
பகுப்பு:அமெரிக்கத் திரைப்பட நடிகர்கள்
பகுப்பு:அமெரிக்கத் தொலைக்காட்சி நடிகர்கள்
பகுப்பு:ஆங்கில அமெரிக்கர்கள்
பகுப்பு:பிரெஞ்சு அமெரிக்கர்கள்
பகுப்பு:1982 பிறப்புகள்
பகுப்பு:வாழும் மக்கள்
பகுப்பு:அமெரிக்கத் திரைப்பட நடிகைகள்
பகுப்பு:அமெரிக்க தொலைக்காட்சி நடிகைகள்
பகுப்பு:21 ஆம் நூற்றாண்டு ஐக்கிய அமெரிக்க நடிகைகள்
பகுப்பு:கூகுள் தமிழாக்கம்-ஆங்கிலத் திரைப்படம்